
Linnavara tasuta kasutusse andmine
1. Asjaolud ja menetluse käik
Narva Pühapäevakool esitas taotluse Narva Pähklimäe Gümnaasiumi võimla tasuta kasutusse andmisest 2012/2013 õppeaastaks. Koolivõimla kasutamise eesmärk on pühapäevakooli kasvandike kehalise kasvatuse õppetundide korraldamine. Võimla kasutamise ajakava on haridusasutuse juhtkonnaga kooskõlastatud.
Antud taotlus oli vaadatud läbi Narva Linnavalitsuse linnavarakomisjoni 03.10.2012 istungil, kus võeti vastu otsus nõustuda taotlusega tingimusel, et ruumides ei viida läbi kiriklikke kombetalitusi.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta tähtajaga kuni viis aastat mittetulundusühingutele.
3. Otsus

Anda Narva Pähklimäe Gümnaasiumi võimla tasuta kasutusse 2012/2013 õppeaastaks MTÜ-le Moskva Patriarhaadi Eesti Õigeusu Kirik (registrikood 80206135) Narva Pähklimäe Gümnaasiumi juhtkonnaga kooskõlastatud ajakava alusel tingimusel, et ruumides ei viida läbi kiriklikke kombetalitusi.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

